CEYE ทะยาน 10% เก็งงบ Q2 โตต่อ อานิสงส์เปิดประเทศ ลุ้นปิด 1 ดีลใหม่ปีนี้
CEYE พุ่ง 10% เก็งกำไร Q2 โตต่อ รับเปิดประเทศหนุนธุรกิจครีเอทีฟ และโปรดักชั่นโฆษณาคึกคัก จับตาปิด 1 ดีลใหม่ภายในปีนี้
CEYE พุ่ง 10% เก็งกำไร Q2 โตต่อ รับเปิดประเทศหนุนธุรกิจครีเอทีฟ และโปรดักชั่นโฆษณาคึกคัก จับตาปิด 1 ดีลใหม่ภายในปีนี้
22 ก.ค. 2565

ผู้สื่อข่าวรายงานว่า วันนี้ (22 ก.ค.65) ราคาหุ้น บริษัท ตาชำนิ จำกัด (มหาชน) หรือ CEYE ณ เวลา 11:39 น. อยู่ที่ระดับ 4.94 บาท บวก 0.44 บาท หรือ 9.78% สูงสุดที่ระดับ 5.05 บาท ต่ำสุดที่ระดับ 4.56 บาท ด้วยมูลค่าการซื้อขาย 59.65 ล้านบาท

สำหรับราคาหุ้น CEYE ที่ปรับขึ้นบนกระดานคาดจะมาจากการที่นักลงทุนเข้ามาเก็งกำไรงวดไตรมาส 2 จะเติบโตต่อเนื่อง ซึ่งงวดไตรมาส 1 บริษัทฯ มีกำไรอยู่ที่ 21.80 ล้านบาท เพิ่มขึ้น 141.26% จากงวดเดียวกันของปีก่อนอยู่ที่ 9.04 ล้านบาท คิดเป็นอัตรากำไรสุทธิ 20.12%
โดยก่อนหน้านี้นางสาวสุวรรณี สุวรรณแสงโรจน์ ประธานเจ้าหน้าที่บริหารและกรรมการผู้จัดการใหญ่ CEYE เปิดเผยว่า ทิศทางธุรกิจครีเอทีฟ และโปรดักชั่นโฆษณาในช่วงต่อจากนี้มองว่าจะมีการเติบโตที่ดีขึ้นต่อเนื่องอานิสงส์มาตรการภาครัฐ สำหรับทิศทางไตรมาส 2 ยังคงโตต่อจากการเปิดประเทศเต็มที่ สำหรับเป้าหมายผลการดำเนินงานปี 65 ตั้งเป้ารายได้เติบโตไม่ต่ำกว่า 20%
ด้านแผนนำเงินที่ได้จากการระดมทุนใช้ขยายธุรกิจตามโครงการที่วางไว้ และอยู่ระหว่างเจรจาพันธมิตร เข้ามาต่อยอดธุรกิจไปยังต้นน้ำ และปลายน้ำของอุตสาหกรรม ตามโครงการที่คาดว่าจะเกิดขึ้นในอนาคต ซึ่งคาดจะเห็นความชัดเจนในปีนี้อย่างน้อย 1 ดีล เข้ามาเพิ่มโอกาสใหม่ๆ ให้ CEYE